აგრიჯენტო

აგრიჯენტო (იტალ. Agrigento, 1927 წლამდე ჯირჯენტი) — ქალაქი იტალიაში (კუნძულ სიცილიის სამხრეთ სანაპიროზე). აგრიჯენტოს პროვინციის ადმინისტრაციული ცენტრი. ქალაქი მდებარეობს მაღლობზე, რომელიც ზღვას გადაჰყურებს. ორი მდინარე, ჰიპსაის და აკრაგასი, ასევე მის ჩრდილოეთით მდებარე მთაგრეხილი ქალაქს ბუნებრივ ციხესიმაგრედ აქცევს. ისტორია ძველად აგრიჯენტოს ადგილას იყო ბერძნული ქალაქი აკრაგანტი (ბერძ. Akragas, ლათ. agrigentum — აგრიგენტი), დორიული კოლონია, რომელიც დაახლ. ძვ. წ. 582 წელს როდოსელებმა დააარსეს. აგრიჯენტო ანტიკური ხმელთაშუა ზღვისპირეთის მსხვილი სააჭრო ცენტრი იყო. ძვ. წ. 405 წელს კართაგენელებმა დაანგრიეს, ხოლო ძვ. წ. 341 წელს აღადგინა ტიმოლეონმა. ძვ. წ. 262 წელს პუნიკური ომების დროს აგრიჯენტო რომაელებმა აიღეს და გაძარცვეს, ხოლო მისი მოსახლეობა მონებად გაყიდეს. ძვ. წ. 137-132 წლებში სიცილიის მონათა პირველი აჯანყების დროს აგრიჯენტო იყო აჯანყების ერთ-ერთი მთავარი ცენტრი. შუა საუკუნეებში ბიზანტიას ეკუთვნოდა. 828 წელს არაბებმა დაიპყრეს, 1086 წელს — ნორმანებმა. შემორჩენილია ანტიკური ქალაქის ნანგრევები (ძვ. წ. VI-V საუკუნეების ბერძნული ტაძრები და სხვა). ქალაქის არქეოლოგიური ზონა 1997 წელს შეიტანეს იუნესკოს კულტურული მემკვიდრეობის ძეგლების სიაში. იხილეთ აგრეთვე მსოფლიო მემკვიდრეობის ძეგლების სია ევროპაში ლიტერატურა ქართული საბჭოთა ენციკლოპედია, ტ. 1, თბ., 1975. — გვ. 70. რესურსები ინტერნეტში Agrigento, ტურისტული მეგზური ვიკივოიაჟზე The Valley of the Temples. A visitor's guide to the Valley of the Temples and Agrigento AGRIGENTO and the Valley of the Temples. Travel Tourist Guide დაარქივებული 2008-10-05 საიტზე Wayback Machine. სქოლიო